เราเป็นเพียงสิ่งมีชีวิตเดียวในจักรวาลนี้หรือเปล่า ?
เอกภพที่สังเกตได้มีเส้นผ่าศูนย์กลางประมาณ เก้าสิบพันล้านปีแสง
และมีอย่างน้อยหนึ่งร้อยล้านดาราจักร แต่ละดาราจักรเต็มไปด้วยดวงดาวตั้งแต่หนึ่งร้อยถึงหนึ่งพันล้านดวง
เมื่อเร็วๆนี้ เราได้เรียนรู้ว่า การมีของดวงดาวต่างๆนั้นเป็นเรื่องปกติ
และเป็นไปได้ที่จะมีดวงดาว จำนวนกว่าล้านล้านดวง
ที่สิ่งมีชีวิตสามารถอาศัยอยู่ได้ในเอกภพ
นั่นหมายความว่ามีโอกาสเป็นไปได้สูง
ที่จะมีสิ่งมีชีวิตอยู่ ใช่มั้ย ?
แต่พวกเขาอยู่ไหนกันล่ะ ?
เอกภพน่าจะเต็มไปด้วยยานอวกาศแล้วไม่ใช่เหรอ ?
เรามาลองพิจารณากันดูดีกว่า
ถึงแม้ว่าอารยธรรมมนุษย์ต่างดาวจะมีอยู่ในดาราจักรอื่นๆ
มันไม่มีทางเลยที่เราจะได้รู้จักพวกเขา
ว่าง่ายๆคือ ทุกอย่างที่อยู่ภายนอก ดาราจักรเพื่อนบ้านของเรา
หรือที่เรียกว่า "กลุ่มท้องถิ่น" นั้น อยู่ไกลเกินกว่าที่เราจะสำรวจได้
เพราะว่าเอกภพมีการขยายตัวอยู่ตลอดเวลา
ถึงแม้ว่าเราจะมียานอวกาศที่เร็วมากๆ
มันก็ยังต้องใช้เวลากว่าพันล้านปีที่จะไปถึงดาราจักรเหล่านี้
แล่นผ่านส่วนที่อ้างว้างที่สุดในเอกภพ
เรามาเน้นกันที่ทางช้างเผือกดีกว่า
ดาราจักรทางช้างเผือก เป็นดาราจักรที่เราอาศัยอยู่
เต็มไปด้วยดวงดาวกว่าสี่ร้อยพันล้านดวง
เยอะใช่มั้ยล่ะ ? มากพอที่จะให้หนึ่งหมื่นดวง ต่อเม็ดทรายทุกเม็ดบนโลกเลยล่ะ
และยังเต็มไปด้วยดวงดาวที่คล้ายดวงอาทิตย์ อีกกว่ายี่สิบล้านดวง
และมีการคาดประมาณว่าหนึ่งในห้าของดาวเหล่านี้
มีดาวขนาดเท่าโลก อยู่ในส่วนที่สิ่งมีชีวิตอาศัยอยู่ได้
พื้นที่ที่เอื้อต่อการอยู่อาศัยของสิ่งมีชีวิต
ถ้าเพียงแค่ 0.1% ของดวงดาวเหล่านี้ มีสิ่งมีชีวิตอยู่
ดาราจักรทางช้างเผือกจะมีดวงดาวกว่าหนึ่งล้านดวงที่เต็มไปด้วยชีวิต
แต่เดี๋ยว ยังไม่หมด!
ทางช้างเผือก มีอายุมากกว่าสิบสามพันล้านปี
ในตอนแรก ทางช้างเผือกไม่ใช่ที่สำหรับสิ่งมีชีวิตเลย
เพราะสิ่งต่างๆระเบิดกันเยอะมากๆ
แต่หลังจากหนึ่งพันล้านถึงสองพันล้านปี ดาวที่เอื้อต่อการมีสิ่งมีชีวิตดวงแรกได้ถือกำเนิดขึ้น
โลก มีอายุแค่สี่พันล้านปี
ดังนั้นจึงมีโอกาสเป็นล้านๆ
ที่สิ่งมีชีวิตอื่นๆจะเกิดขึ้นบนดวงดาวอื่นๆในอดีต
ถึงแม้จะมีเพียงแค่สิ่งมีชีวิตเดียวได้พัฒนาอารยธรรม จนกลายเป็นอารยธรรมยุคอวกาศ
เราก็น่าที่จะสังเกตเห็นพวกเขาได้แล้ว
แล้วอารยธรรมเหล่านี้จะมีหน้าตาเป็นอย่างไร ?
อารยธรรมถูกแบ่งออกเป็นสามระดับชั้น
อารยธรรม Type 1 จะมีความสามรถ
ในการใช้พลังงานทั้งหมดที่อยู่บนดาวเคราะห์ของตัวเอง
เผื่อว่าคุณสงสัย ตอนนี้พวกเราอยู่ที่ประมาณ 0.73
และเราควรที่จะไปถึง 1 ในอีกไม่กี่ร้อยปีข้างหน้า
Type 2 จะเป็นอารยธรรมที่มีความสามารถในการ
ใช้พลังงานทั้งหมดของดาวฤกษ์ของตัวเองได้
ถึงมันจะเหมือนกับนิยายวิทยาศาสตร์ แต่มันทำได้จริงและมีหลักการ
ไอเดียอย่างเช่น ทรงกลมไดสันที่ห่อหุ้มดวงอาทิตย์ทั้งดวง
ก็พอจะเป็นไปได้
Type 3 เป็นอารยธรรมที่สามารถ
ควบคุมทั้งดาราจักรและพลังงานได้
มนุษย์ต่างดาวที่ทันสมัยขนาดนี้ ก็คงจะเป็นเหมือนเทพสำหรับเรา
แล้วอะไรเป็นเหตุผลที่จะทำให้เรา เห็นอารยธรรมเอเลี่ยนเหล่านี้ล่ะ
สมมุติว่าเราสามารถสร้างยานอวกาศ ที่ผู้คนแต่ละรุ่นสามารถ
อยู่ได้ประมาณหนึ่งพันปี เราสามารถขยายอาณานิคมของเรา ไปจนทั่วทั้งดาราจักรได้ในสองล้านปี
ดูเหมือนเป็นเวลาที่ยาวนาน แต่อย่าลืมว่าทางช้างเผือกนั่นกว้างใหญ่ไพศาล
ดังนั้นหากการที่จะขยายอาณานิคม ให้ทั่วดาราจักรใช้เวลาเพียงไม่กี่ล้านปี
แล้วยังมีดวงดาวอีกเป็นล้าน ถ้าไม่ใช่พันล้าน
ที่เอื้อต่อการมีอยู่ของสิ่งมีชีวิต
แสดงว่าสิ่งมีชีวิตเหล่านี้
มีเวลามากกว่าเราอย่างมาก
แล้ว... พวกเขาอยู่ไหน ?
ขอต้อนรับสู่ "เฟอร์มิ พาราดอกซ์" ที่ไม่มีใครมีคำตอบ
แต่เรามีคำอธิบายที่เป็นไปได้
เรามาลองดูเกี่ยวกับ "การคัดกรอง"
การคัดกรอง ในที่นี้หมายถึงสิ่งกีดขวาง
ที่ยากมากสำหรับสิ่งมีชีวิตที่จะผ่านไปได้
มีทางเป็นไปได้อยู่หลายทาง
หนึ่ง พวกเราผ่านการคัดกรองอันยิ่งใหญ่มาแล้ว
การที่สิ่งมีชีวิตที่ซับซ้อนนั้นพัฒนาขึ้นมาได้ อาจจะยากกว่าที่เราคิด
กระบวนการที่ให้กำเนิดชีวิตนั้นยังเป็นปริศนา
และเงื่อนไขที่ต้องการนั้นอาจจะซับซ้อนมากๆ
เอกภพในอดีตนั้นอาจจะโหดร้ายกว่าในปัจจุบัน
และเอกภพเพิ่งเริ่มที่จะเบาลงเพื่อเอื้อให้เกิด สิ่งมีชีวิตที่ซับซ้อนขึ้นมาได้
นั่นหมายความว่า พวกเรานั้นแตกต่าง หรืออย่างน้อย
ก็เป็นพวกแรกๆ ถ้าไม่ใช่อารยธรรมแรก
ในเอกภพนี้
สอง การคัดกรองอันยิ่งใหญ่อยู่ข้างหน้า และรอเราอยู่
ถ้าเป็นแบบนี้ก็จะแย่มากๆ
สิ่งมีชีวิตทรงปัญญาเช่นเราอาจจะมีอยู่ทั่วไปในเอกภพ
และถูกทำลายลงเมื่อถึงจุดๆหนึ่ง
จุดที่อยู่ข้างหน้าเรา
ตัวอย่างเช่น สุดยอดเทคโนโลยีทันสมัยไฮเทคนั้นมีอยู่จริง
แต่เมื่อกดใช้งาน มันทำลายดาวทั้งดวง
คำพูดสุดท้ายของอารยธรรมเหล่านี้ก็คงจะเป็น
"เจ้าเครื่องนี้จะแก้ปัญหาทุกอย่างเมื่อฉันกดปุ่มนี้!"
ถ้านี่เป็นจริง แสดงว่าเราก็เข้าใกล้จุดจบ มากกว่าจุดเริ่มต้นของมนุษย์เข้าไปทุกที
หรือ อาจจะมีอารยธรรม Type 3 ที่คอยจ้องมองทั้งเอกภพอยู่
และเมื่ออารยธรรมใดอารยธรรมหนึ่ง ทันสมัยพอ ก็จะถูกกำจัด
ในทันที
อาจจะจริงที่บางอย่างนั้นดีกว่าถ้าเราไม่รู้
แต่ไม่มีทางเลยที่เราจะรู้ได้
ทางสุดท้าย เราอาจจะไม่ได้อยู่เพียงตัวคนเดียว
ในตอนนี้เรายังไม่มีหลักฐานที่แน่ชัดว่า มีสิ่งมีชีวิตใดๆนอกจากเรา
ไม่มีเลย
เอกภพดูเหมือนจะอ้างว้าง และตาย
ไม่มีใครส่งข้อความหาเรา ไม่มีใครตอบกลับเรา
เราอาจจะอยู่เพียงตัวคนเดียว
ถูกกักอยู่ในก้อนดินในจักรวาลอันเป็นนิรันดร์
คุณกลัวรึเปล่า ?
ถ้าใช่ คุณก็มีปฏิกิริยาที่ถูกต้องแล้วล่ะ
ถ้าเราปล่อยให้ชีวิตบนดาวดวงนี้ตาย
ก็อาจจะไม่มีสิ่งมีชีวิตใดๆเหลืออยู่ในเอกภพอีกเลยก็ได้
ไม่มีชีวิต และอาจจะไม่มีอีกต่อไป
ถ้านี่เป็นจริง เราทำได้เพียงเสี่ยง
และกลายเป็นอารยธรรม Type 3 อารยธรรมแรก
เพื่อคงให้ชีวิตอันบอบบางนั้นอยู่ต่อไป
และแพร่กระจายขยายออกไปจนถึงวินาทีสุดท้ายของเอกภพ
และหายไป
เอกภพนั้นสวยงามเกินกว่าที่จะไม่ถูกสำรวจ!
วีดิโอนี้ถูกสร้างขึ้นได้เพราะการสนับสนุนของคุณ
แต่ละวีดิโอใช้เวลาอย่างน้อย 200 ชั่วโมงในการจัดทำ
และขอขอบคุณสำหรับทุกสนับสนุนบน Pateon
เราเริ่มที่จะทำวีดิโอแบบนี้มากและมากขึ้นอย่างช้าๆ
ถ้าคุณอยากช่วย